**Α. Erasmus+ ΠΟΣΑ ΕΠΙΧΟΡΗΓΗΣΗΣ ΦΟΙΤΗΤΩΝ 2015-2016**

* **ΚΙΝΗΤΙΚΟΤΗΤΑ ΦΟΙΤΗΤΩΝ ΓΙΑ ΣΠΟΥΔΕΣ:**

Το ποσό επιχορήγησης που λαμβάνει ο φοιτητής που μετακινείται για σπουδές θεωρείται ως συμβολή στο συνολικό κόστος της κινητικότητας. Το ποσό της μηνιαίας επιχορήγησης του φοιτητή που μετακινείται στο εξωτερικό **για σπουδές** καθορίζεται ανάλογα με τη χώρα προορισμού ως εξής:

|  |  |  |
| --- | --- | --- |
|  |  | Ποσό μηνιαίας επιχορήγησης (€/μήνα) |
| Ομάδα 1Χώρες με υψηλό κόστος διαβίωσης | Αυστρία, Δανία, Φιλανδία, Γαλλία, Ιρλανδία, Ιταλία, Λιχτενστάιν, Νορβηγία, Σουηδία, Αγγλία | **500** |
| Ομάδα 2Χώρες με μεσαίο κόστος διαβίωσης | Βέλγιο, Κροατία, Τσεχία, Κύπρος, Γερμανία, Ελλάδα, Ισλανδία, Λουξεμβούργο, Ολλανδία, Πορτογαλία, Σλοβενία, Ισπανία, Τουρκία | **450** |
| Ομάδα 3Χώρες με χαμηλό κόστος διαβίωσης | Βουλγαρία, Εσθονία, Ουγγαρία, Λετονία, Λιθουανία, Μάλτα, Πολωνία, Ρουμανία, Σλοβακία, ΠΓΔΜ | **400** |

* **Φοιτητές που προέρχονται από κοινωνικά ευπαθείς ομάδες:**

Οι φοιτητές που προέρχονται από κοινωνικά ευπαθείς ομάδες δικαιούνται **προσαύξησης 100 Ευρώ ανά μήνα**, επί της μηνιαίας επιχορήγησης που λαμβάνουν οι φοιτητές που μετακινούνται για σπουδές.

Στις κοινωνικά ευπαθείς ομάδες εντάσσονται:

1. Οι φοιτητές που δεν έχουν συμπληρώσει το 25ο έτος της ηλικίας τους\* και των οποίων το ατομικό και οικογενειακό εισόδημα δεν υπερβαίνει συνολικά τις 9.000 € κατά το πλέον πρόσφατο οικονομικό έτος. Στην περίπτωση προστατευόμενων τέκνων διαζευγμένων γονέων, ως οικογενειακό εισόδημα λαμβάνεται υπόψη το εισόδημα του γονέα που έχει την επιμέλεια.
2. Οι φοιτητές που έχουν συμπληρώσει το 25ο έτος της ηλικίας τους\* και των οποίων το ατομικό εισόδημα δεν υπερβαίνει τις 9.000 € κατά το πλέον πρόσφατο οικονομικό έτος. Στην περίπτωση που οι φοιτητές δεν υποβάλλουν φορολογική δήλωση απαιτείται βεβαίωση της εφορίας περί μη υποχρέωσης υποβολής φορολογικής δήλωσης.
3. Οι φοιτητές που δεν έχουν συμπληρώσει το 25ο έτος της ηλικίας τους\* και προέρχονται από πολύτεκνες οικογένειες σύμφωνα με το οικείο θεσμικό πλαίσιο με ετήσιο ατομικό και οικογενειακό εισόδημα έως 22.000 € κατά το πλέον πρόσφατο οικονομικό έτος.

\*Θεωρούμε ότι κάποιος συμπληρώνει το 25ο έτος της ηλικίας του λαμβάνοντας υπόψη το έτος γεννήσεως.

Σύμφωνα με το οικείο θεσμικό **πλαίσιο ως πολύτεκνοι χαρακτηρίζονται**:

* Οι φοιτητές οι οποίοι προέρχονται από πολύτεκνες οικογένειες με 4 τέκνα και άνω, τα οποία να είναι προστατευόμενα μέλη όπως προκύπτει από το Ε1 χωρίς απαραίτητα να βρίσκονται σε κάποια βαθμίδα εκπαίδευσης όπως ίσχυε παλιότερα.
* Οι γονείς οι έχοντες την γονική μέριμνα και επιμέλεια τεσσάρων τουλάχιστον τέκνων από έναν η περισσότερους γάμους ή νομιμοποιηθέντων ή νομίμως αναγνωρισθέντων ή υιοθετημένων.
* Ο γονέας χωρίς σύζυγο, ο οποίος έχει τη γονική μέριμνα και επιμέλεια των τέκνων του και είναι μόνος υπόχρεος σε διατροφή αυτών, θεωρείται πολύτεκνος, **εφόσον έχει τρία τέκνα** από τον ίδιο η διαφορετικούς γάμους ή νομιμοποιηθέντα ή νομίμως αναγνωρισθέντα ή υιοθετημένα ή εκτός γάμου γεννηθέντα.
* Αν ένας από τους γονείς κατέστην ανάπηρος εξ οιαδήποτε αιτίας ή ανάπηρος πολέμου σε ποσοστό 67% και άνω ισοβίως, αυτός θεωρείται πολύτεκνος, **εφόσον έχει τρία τέκνα**.
* Σε περίπτωση θανάτου και των δύο γονέων, τα ορφανισθέντα τέκνα αποτελούν ιδίαν οικογένεια και, αν είναι τουλάχιστον δύο, απολαμβάνουν όλα τα ευεργετήματα των πολυτέκνων και των τέκνων των πολυτέκνων.
* **Επιχορήγηση Φοιτητών με Ειδικές Ανάγκες**

Η επιχορήγηση φοιτητών με Ειδικές Ανάγκες καλύπτει τις επιπρόσθετες δαπάνες που προκύπτουν κατά τη διάρκεια της κινητικότητας των φοιτητών αυτών στο εξωτερικό. Η επιχορήγηση των φοιτητών με ειδικές ανάγκες υπολογίζεται βάσει πραγματικών εξόδων. Περισσότερες πληροφορίες είναι αναρτημένες στον ιστότοπο <http://www.european.aua.gr/?page_id=562>